《清源洞》
元代·契玉立

洞府神仙去不还，清源紫帽耸高寒。泉南佛国几千界，闽海蓬莱第一山。

夜月凤箫声隐隐，秋风鹤佩听珊珊。瑶池岂隔尘寰路，更扣危岑最上关。

作者简介：高昌人，居契辇河上，因以契为氏，字世玉。仁宗延祐五年进士，授翰林待制兼国史院编修。顺帝至正中，为泉州路达鲁花赤。考求图志，搜访旧闻，成《清源续志》二十卷。官至海北海南道肃政廉访使。工诗。有《世玉集》。